ΓΡΑΠΤΗ ΕΡΩΤΗΣΗ E-1240/02

υποβολή: Theresa Zabell (PPE-DE) προς την Επιτροπή

(30 Απριλίου 2002)

Θέμα: Διαφορετική αεροπορική εταιρεία

Μπορεί η Επιτροπή να δώσει τη γνώμη της για το γεγονός ότι ένας πολίτης αγοράζει ένα αεροπορικό εισιτήριο μιας συγκεκριμένης αεροπορικής εταιρείας με ειδική τιμή, σε αυτήν την περίπτωση από την DN Brussels Airlines, και ότι καθήν στιγμήν πρόκειται να ταξιδέψει και χωρίς προηγούμενη ανακοίνωση, η μεταφορά του πραγματοποιείται εξ ολοκλήρου, συμπεριλαμβανομένου του αεροπλάνου, από διαφορετική εταιρεία από εκείνη στην οποία πληρώθηκε το εισιτήριο και που χρεώνει χαμηλότερες τιμές·

Απάντηση της κας de Palacio εξ ονόματος της Επιτροπής

(14 Ιουνίου 2002)

Σύμφωνα με το άρθρο 7 του κανονισμού (ΕΟΚ) αριθ. 2408/92/ΕΟΚ του Συμβουλίου της 23ης Ιουλίου 1992 για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών(1)

Κατά την εκμετάλλευση αεροπορικών γραμμών, το(α) ενδιαφερόμενο(α) κράτος(η) μέλος(η) επιτρέπει(ουν) σε οποιονδήποτε κοινοτικό αερομεταφορέα να συνδυάζει αεροπορικές γραμμές χρησιμοποιώντας τον ίδιο αριθμό πτήσης.

Αυτό καλείται κοινός κωδικός (code-sharing).

Ο κοινός κωδικός δίνει την ευκαιρία στον αερομεταφορέα να προσφέρει ένα ευρύτερο φάσμαπηρεσιών παρά αν ενεργούσε μόνος. Εντούτοις, η Επιτροπή είναι πεπεισμένη ότι κατά την κράτηση των εισιτηρίων οι επιβάτες πρέπει να ενημερώνονται για το ποια εταιρεία εκτελεί την μεταφορά, ώστε να επιλέγουν εν γνώσει τους τον αερομεταφορέα που επιθυμούν. Θεωρεί, επίσης, ότι πρέπει να τεθεί το ερώτημα του ποιος αερομεταφορέας είναι από νομική άποψη,πεύθυνος για την εκτέλεση της σύμβασης.

Όσον αφορά την πληροφόρηση, σύμφωνα με την ισχύουσα κοινοτική νομοθεσία για τα ηλεκτρονικά συστήματα κράτησης θέσεων(2), ο πράκτορας που χρησιμοποιεί ένα τέτοιο σύστημαποχρεούται να ενημερώνει τους καταναλωτές για τον αερομεταφορέα που εκτελεί όντως την πτήση. Επίσης, πολλές αεροπορικές εταιρείες έχουνπογράψει και εφαρμόζουν προοδευτικά την Ανάληψηποχρέωσης για την εξυπηρέτηση των επιβατών (Passenger Service Commitment), δυνάμει της οποίας, μεταξύ άλλων, αναλαμβάνουν να ενημερώσουν τους επιβάτες για τον αερομεταφορέα που εκτελεί την πτήση. Παραμένει να αποδειχθεί κατά πόσον αυτή η ενέργεια αποφέρει ικανοποιητικά αποτελέσματα. Κατά συνέπεια, η Επιτροπή θα επαναφέρει το θέμα της επαρκούς ενημέρωσης των επιβατών πριν από την κράτηση θέσεων, με έγγραφο γνωμοδοτικού περιεχομένου για τις συμβάσεις των αεροπορικών γραμμών, το οποίο οιπηρεσίες της Επιτροπής θα δημοσιεύσουν σύντομα. Ευθύς ως λάβει και αναλύσει τις αντιδράσεις, η Επιτροπή θα λάβει απόφαση σχετικά με περαιτέρω μέτρα προς διασφάλιση ότι οι επιβάτες τυγχάνουν κατάλληλης ενημέρωσης.

Όσον αφορά την ευθύνη, στο γνωμοδοτικό τους έγγραφο για τις συμβάσεις των αεροπορικών γραμμών, οιπηρεσίες της Επιτροπής θέτουν το ερώτημα του κατά πόσον η ευθύνη για την εκτέλεση της σύμβασης βαρύνει τον αερομεταφορέα που εκτελεί την πτήση ή από κοινού τον αντισυμβαλλόμενο κα τον εκτελούντα την πτήση αερομεταφορέα.

Σε σχέση με τις διαφορές στις τιμές, ο κανονισμός 2409/92 του Συμβουλίου της 23ης Ιουλίου 1992 για τους ναύλους και τα κόμιστρα των αεροπορικών γραμμών(3) παρέχει την δυνατότητα στις αεροπορικές εταιρείες να καθορίζουν ελεύθερα τις τιμές τους. Η Επιτροπή φρονεί ότι το στοιχείο αυτό είναι πρωταρχικής σημασίας για τον ανταγωνισμό, διότι μειώνει τις τιμές και παρέχει τη δυνατότητα στους καταναλωτές να επιλέξουν μεταξύ διαφόρων αεροπορικών γραμμών. Όπως προαναφέρθηκε, έχει μεγάλη σημασία οι καταναλωτές να έχουν επαρκή ενημέρωση, ώστε η επιλογή να γίνεται εν γνώσει τους.

(1) ΕΕ L 240 της 24.8.1992.

(2) Κανονισμός αριθ. 2299/89 του Συμβουλίου όπως τροποποιήθηκε από τους κανονισμούς 3089/93 και 323/99, ΕΕ L 220 της 29.7.1989.

(3) ΕΕ L 240 της 24.8.1992.